google/wiki40b huggingface dataset:
विचित्र वीणा

विचित्र वीणा एक तार से बजने वाला वाद्य है जिसका प्रयोग हिन्दुस्तानी संगीत में किया जाता है। यह कर्नाटक संगीत में प्रयोग होने वाले गोट्टुवाद्यम (चित्र वीणा) के समान होता है। इसमें कोई फ़्रेट्स नहीं होते हैं और एक स्लाइड द्वारा बजाया जाता है।

स्वरूप

विचित्र वीणा प्राचीन एकतंत्री वीणा का आधुनिक रूप है। यह एक चौड़े, फ़्रेटहीन क्षैतिज भाग या (दण्ड) पर, जो कि तीन फ़ीट लंबा और छः इंच चौड़ा होता है का बना होता है। इसमें दो प्रतिध्वनित तुम्बे होते हैं, जिनमें हाथी दांत से अलंकरण किया हिता है और दण्ड के दोनों छोरों पर नीचे की ओर से जुड़े रहते हैं। वाद्य का ऊपरी तंग सिरा प्रायः मयूर आकृति में ढला होता है।

तार

इस वाद्य में चार मुख्य बजाने के तार एवं पांच गौण तार होते हैं। गौण तारों को चिकारी कहते हैं। इन तारों को खुली अंगुली से ड्रोन प्रभाव दिया जाता है। इनके नीचे १३ सिम्पेथैटिक तार होते हैं, जो उपयुक्त रागों के लिये ट्यूण्ड रहते हैं। वीणा में पांच सप्तक होते हैं। इसे बजाने के लिये सितार बजाने वाले मिज़्राबों जैसे ही प्लेक्ट्रम दाएं हाथ की मध्यमा एवं तर्जनी अंगुलियों में पहने जाते हैं और तारों को छेड़ा जाता है। इनके अलावा एक कांच का बट्टा बायें हाथ से मुख्य तारों पर फ़िराया जाता है जिससे लय बनती है। तारों में बट्टे के बीच घर्षण घटाने के लिये उन पर नारियल का तेल लगाया जाता है।
वीणा का प्रयोग प्रायः ध्रुपद शैली के गायन की संगत के लिये किया जाता है और इसमें ठेका या जटिलता अधिक मान्य नहीं है। इसका पुनरोद्धार एवं पुनर्प्रयोग करने का श्रेय लालमणि मिश्र को जाता है। इन्होंने ही इसको बजाने की तकनीक विकसित कीं एवं मिश्रवाणी की रचनाएं कीं; तथा इनके पुत्र गोपाल शंकर मिश्र ने इसके प्रदर्शन को सार्वजनिक किया।
कोरिंतो बंदरगाह

यह निकारागुआ का एक प्रमुख बंदरगाह है
पोटासियम परक्लोरेट

पोटासियम परक्लोरेट एक अकार्बनिक यौगिक है।
१२६३ ईसा पूर्व

१२६३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२६३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नरेन्‍द्र कुमार पांडेय

नरेन्‍द्र कुमार पांडेय को चि‍कि‍त्‍सा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे हरि‍याणा राज्य से हैं।
२५०६ ईसा पूर्व

२५०६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५०६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पाखण्ड

पाखण्ड किसी व्यक्ति की वह चारित्रिक विशेषता है जो अपने पास अच्छे गुण, नैतिकता और सिद्धान्तों के होने का दिखावा करता है किन्तु वे उसके पास होती नहीं हैं।
नोट के लिए वोट कांड

वर्ष २००८ में भारतीय संसद में घटित एक घटना जिसमें मनमोहन सिंह सरकार द्वारा विश्वास मत हासिल करने की बहस के दौरान भाजपा के तीन सांसदों ने संसद में एक करोड़ रूपए के नोटों की गड्डियों संसद में दिखाई थी। इन सांसदों का आरोप था कि मनमोहन सरकार ने समाजवादी पार्टी के अमर सिंह के माध्यम से उनके मत को खरीदने की कोशिश की थी।
२०११ में एक जनहित याचिका पर सुनवाई करते हुए सर्वोच्च न्यायालय के निर्देशों पर दिल्ली पुलिस इस मामले पर फिर से सक्रिय हुई और ६ सितंबर २०११ को अमर सिंह तथा भाजपा के दो सांसद तिहाड़ जेल भेज दिए गए।
फिरोज शाह कोटला ग्राउंड

प्रमुख आयोजिक खेल

क्रिकेट (रणजी ट्रॉफी, आईपीएल, अन्तर्राष्ट्रीय क्रिकेट)
ओर अन्य प्रकार के खेल लेकिन मुख्यतया ये क्रिकेट के लिए ज्यादा महत्वपूर्ण है ।
विलियम मैककूल

विलियम कैमरून "विली" मैककूल (२३ सितम्बर १९६१ - १ फ़रवरी २००३) संयुक्त राज्य वायुसेना कमाण्डर और नासा अंतरिक्षयात्री थे। वो कोलंबिया अन्तरिक्ष यान आपदा में मारे गये सात यात्रियों में से एक थे। उनके साथ अन्य यात्री कल्पना चावला, माइकल फिलिप एंडरसन, डेविड ब्राउन, लॉरेल क्लॉर्क, रिक हसबैंड और इलान रेमोन थे।
भुक्ति

शासन की सुविधा के लिये गुप्त वंश के शासकों ने साम्राज्य को अनेक भुक्तियों में विभाजित किया था। ये भुक्तियाँ वर्तमान कमिश्नरी की भाँति थीं जिनमें कई 'विषय' या जिले होते थे। भुक्तियों का शासन 'उपरिक' नाम के अधिकारियों के हाथ में था जो अधिक शक्तिशाली हो जाने पर 'उपरिक महाराज' कहलाते थे।

परिचय

गुप्तोत्तर काल में शासन की इकाई के रूप में भुक्ति के उल्लेख अधिक नहीं मिलते। प्रतिहार साम्राज्य में ऐसे कुछ उल्लेख हैं किंतु उनकी संख्या अधिक नहीं है। परमार, गहड़वाल, चंदेल और चालुक्यों के साम्राज्य में अधिक विस्तृत नहीं थे, भुक्ति के उल्लेख नहीं मिलता। बंगाल में पालों के बड़े साम्राज्य के कारण भुक्ति के उल्लेख हैं। असम में भी भुक्ति का उपयोग संभवत: पालों के साथ दीर्घकालीन संबंध के कारण था। गुप्तोत्तर काल में सम्राज्य का बहुत बड़ा भाग सामंतों के अधिकार में होने के कारण केंद्र द्वारा शासित प्रदेश इतना बड़ा नहीं था कि उसे भुक्ति जैसी बड़ी इकाइयों में बाँटा जा सके।
राष्ट्रकूट वंश, जो गंगा के मैदान के संपर्क में रहा, अपने कुछ अभिलेखों में कुछ भुक्तियों के नाम देता है, किंतु वहाँ यह विषय का विभाजन था। जो वर्तमान तालुक या तहसील जैसा छोटा था और उसमें प्राय: केवल ५० से ७० तक गाँव होते थे।
कुछ स्थलों पर भुक्ति का शासन के विभाजन के विशिष्ट अर्थ में उपयोग नहीं मिलता; यथा ईदा अभिलेख में 'वर्धमान भुक्ति' के अंतर्गत दंडभुक्ति एक मंडल था। इसी प्रकार तीरभुक्ति नगर के नाम के रूप में भी प्रयुक्त हुआ है।
गुप्तोत्तर काल में भुक्ति का उपयोग सामंतों की जागीर के अर्थ में भी मिलता है। यह उपयोग भुक्ति के शाब्दिक अर्थ पर आधारित था। कई चाहमान अभिलेखों, कीर्तिकौमुदी और उपमिति भवप्रपंच कथा में भुक्ति का उपयोग इस अर्थ में है।

धर्मशास्त्रों में 'भुक्ति'

धर्मशास्त्रों में भुक्ति अथवा भोग का इसके शाब्दिक अर्थ के आधार पर एक विशिष्ट उपयोग मिलता है। किसी संपत्ति पर स्वामित्त्व के लिये आवश्यक हैं - भुक्ति और आगम (स्वत्व का अधिकार)। इसी कारण भुक्ति दो प्रकार की मानी गई है - सागमा और अनागमा। आगम और भुक्ति एक दूसरे पर अवलंबित और संबंधित हैं। बिना आगम के संपत्ति का भोग करनेवाला चोर के तुल्य कहा गया है किंतु स्वामित्व सिद्ध करने के लिये भुक्ति को अधिक महत्व दिया जाता था। संपत्ति का स्थानांतर लिखित और साक्षीयुक्त होने पर यदि भुक्ति रहित है तो संशयात्मक रहेगा। धर्मशास्त्रों में भुक्ति और आगम के तुलनात्मक महत्व और दीर्घकालीन भुक्ति की अवधि के संबंध में, जिससे स्वामित्व की प्राप्ति होती है, बड़ा मतभेद रहा है। उत्तरकालीन टीकाओं ने इन विरोधों को मिटाने को प्रयत्न किया है। पूर्वकालीन स्मृतियों ने २० वर्षो तक अनागम भुक्ति को स्वामित्व के लिये पर्याप्त माना है, किंतु उत्तरकालीन स्मृतियों ने इसका समय ६० वर्ष तक बताया है। प्राय: तीन पीढ़ियों तक के अनधिकारी भोग (त्रिपुरुष भोग) को स्वामित्व उत्पन्न करने में समर्थ कहा गया है। एक विवेचना मिलता है कि मानव स्मरण काल के भीतर ही भुक्ति को आगम की अपेक्षा होती है स्मार्तकाल के बाहर तीन पीढ़ियों तक का भोग पर्याप्त है। कुछ स्मृतिकारों ने चल संपत्ति के संबंध में स्वामित्व स्थापित करने वाले भोग की अवधि ४,५ या १ वर्ष की कही है जो वास्तव में भुक्ति के महत्व के स्वीकृत मात्र है।
वी शांता

वी शांता को भारत सरकार द्वारा सन २००६ में चिकित्सा विज्ञान के क्षेत्र में पद्म भूषण से सम्मानित किया गया था। ये तमिलनाडु से हैं।
बड़ा मॅजलॅनिक बादल

आकार

वैज्ञानिक मानते हैं के युगों पहले ब॰मॅ॰बा॰ एक डंडीय सर्पिल गैलेक्सी थी जिसे आकाशगंगा के ज़बरदस्त गुरुत्वाकर्षण के ज्वारभाटा बल ने बेढंगा बना डाला। ब॰मॅ॰बा॰ में अभी भी एक केन्द्रीय डंडा और एक भुजा है, लेकिन इनका आकार काफ़ी टेढ़ा-मेढ़ा हो गया है।

बनावट

अन्य बेढंगी गैलेक्सियों की तरह ब॰मॅ॰बा॰ भी धूल और गैस से भरपूर है और इसमें नए तारे बड़ी तादाद में जन्म ले रहे हैं। स्थानीय समूह का सब से सक्रीय तारे जन्मने का क्षेत्र, टरैन्ट्यूला निहारिका (नेब्युला) इसी गैलेक्सी में स्थित है।

अन्य भाषाओँ में

अंग्रेज़ी में "बड़े मॅजलॅनिक बादल" को "लार्ज मॅजलॅनिक क्लाउड" (Large Magellanic Cloud) कहते हैं।
हरेन्द्र कुमार मुखर्जी

हरेन्द्र कुमार मुखर्जी (1887–1956),  भारतीय संविधान सभा की निर्मात्री समिति के उपाध्यक्ष थे और भारत के गणतन्त्र बनने के पश्चात पश्चिम बंगाल के प्रथम राज्यपाल बनाए गए।
रिक्त समुच्चय

वह समुच्चय जिसमें कोई अवयव न हो उसे रिक्त समुच्चय (Empty or void set) कहते हैं।
हज़ारों ख़्वाहिशें ऐसी (2003 फ़िल्म)

सारांश

यह चलचित्र एक आदर्शवाद और वास्तविकता के बीच के संघर्ष को प्रस्तुत करता है। इस चलचित्र मैं विक्रम एक गाँधीवादी कांग्रेस के नेता का पुत्र होते है और सिद्धार्थ एक न्यायाधीश के पुत्र होते हैं। दोनों एक ही कॉलेज में पढते है और दोनों को गीता से प्रेम होत है। सिद्धार्थ बाद मैं नक्सलवादी आन्दोलन को समर्थन करने के लिए बिहार में चला जाता है। विक्रम राजनीतिक पार्टियों और व्यापारी संगठनों की तिकड़मबाजी में सहयोग से आर्थिक रूप से सफल होता हैं।

रोचक तथ्य

यह एक हिंदी सिनेमा के चलचित्र होकर भी इस चलचित्र का ज्यादातर संवाद अंग्रेजी भाषा में है।
अत्रि तारा

अत्रि, जिसका बायर नामांकन "डॅल्टा अर्से मॅजोरिस" (δ UMa या δ Ursae Majoris) है, सप्तर्षि तारामंडल का सातवा सबसे रोशन तारा है। यह हमसे क़रीब ८१ प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) +३.३२ है। इस तारे का नाम महर्षि अत्रि पर रखा गया है।

अन्य भाषाओं में

अत्रि को अंग्रेज़ी में "मॅगरॅज़" (Mergez) भी कहा जाता है। यह अरबी भाषा के "अल-मग़रिज़" (المغرز) से लिया गया है जिसका अर्थ "दुम की जड़" है। अरब खगोलशास्त्र में इस तारामंडल में जो काल्पनिक भालू की आकृति बनाई जाती थी यह तारा उसकी दुम की जड़ के स्थान पर स्थित है।

वर्णन

अत्रि एक A3V श्रेणी का नीला-सफ़ेद मुख्य अनुक्रम तारा है। इसके दो बहुत ही धुंधले से साथी तारे हैं, जिनमें से एक का नाम डॅल्टा अर्से मॅजोरिस बी (δ UMa B) और दुसरे का डॅल्टा अर्से मॅजोरिस सी (δ UMa C) रखा गया है।
स्ट्राबेरी क्रिंकल वाइरस

स्ट्राबेरी क्रिंकल वाइरस एक विषाणु है।
बृज बिहारी प्रसाद

बृज बिहारी प्रसाद बिहार राज्य के पूर्व विधायक और मंत्री रहे थे। रमा देवी उनकी पत्नी हैं। वे बिहार के शिवहर लोकसभा क्षेत्र से चुनकर आई हैं एवं संसद में भारतीय जनता पार्टी की प्रतिनिधि हैं। 
ज बिहारी प्रसाद की हत्या 3 जून, 1998 को आईजीआईएमएस के कैंपस में कर दी गई थी जहाँ वे इलाज के लिए गए थे।
जोसेफ ब्रोड्स्की

जोसेफ ब्रोड्स्की नोबेल पुरस्कार साहित्य विजेता, १९८७
 यह जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढ़ाकर विकिपीडिया की सहायता कर सकते है।
संगीता पेंडुरकर

संगीता पेंडुरकर भारत की एक प्रमुख महिला उद्यमी हैं। वर्तमान में वे कैलोग्स इंडिया कंपनी इंडिया प्रा. लिमिटेड में प्रबंध निदेशक के पद पर कार्यरत हैं। वे कोका कोला की उपाध्यक्ष (रणनीतिक) रह चुकी हैं। उसके पूर्व वे एचएसबीसी मिड्ल इस्ट लिमिटेड से जुड़ी थी।
पूर्व क़ज़ाख़स्तान प्रांत

विवरण

प्रांत के पूर्वी हिस्से में अल्ताई पर्वतों का कुछ भाग आता है लेकिन पश्चिमी हिस्सों में स्तेपी क्षेत्र का मैदान विस्तृत है। प्रान्त के उत्तर में सेमेय (Семей, Semey) शहर है जिसे पहले सेमीपलातिन्स्क (Семипала́тинск, Semipalatinsk) कहा जाता था। यहाँ सोवियत संघ के ज़माने में उस देश के परमाणु हथियार आज़माए जाते थे। १९४९ से १९८९ के बीच यहाँ ४५६ परमाणु विस्फोट किये गए।

समुदाय

सन् २००९ की जनगणना के हिसाब से इस प्रांत के ५५% लोग कज़ाख़ समुदाय के और ४१% लोग रूसी समुदाय के थे। इनके अलावा यहाँ यूक्रेनी और अन्य समुदायों के लोग भी रहते हैं। राजधानी ओसकेमेन में रूसी और यूक्रेनी लोगों की तादाद कज़ाख़ लोगों से ज्यादा है।
सुपोषण

किसी जलाशय को पोषक तत्वों से समृद्ध करना सुपोषण (Eutrophication) कहलाता है। सुपोषण की प्रक्रिया में जलाशय में पौधों तथा शैवाल ( algae) का विकास होता है। इसके अलावा जल में बायोमास की उपस्थिति के कारण उस जल में ऑक्सीजन की मात्रा कम हो जाती है। इसका एक उदाहरण जल में पोषक तत्वों के उच्च स्तर के कारण उसमें 'ब्लूम' पैदा होना है। सुपोषण प्रायः जलीय तन्त्र में फॉस्फेट-युक्त डिटरजेन्टों, उर्वरकों और मलजल के मिलने के कारण उत्पन्न होता है।
अँखियों से गोली मारे

संक्षेप

अखेन्द्र उर्फ टोपीचंद भांगडे (कादर खान) पुरावस्तु की दुकान के पीछे अवैध गतिविधियों चलाता है। वह कुख्यात चोर बाजार क्षेत्र के पास अपनी पत्नी सुलेखा और इकलौती बेटी किरण (रवीना टंडन) के साथ रहता है। वह किरण का विवाह सब से बड़े बदमाश से कराना चाहता है और गैंगस्टर शक्ति दादा (शक्ति कपूर) को अपना भावी दामाद होने के लिए चुनता है। लेकिन किरण पहले से ही राज ओबेरॉय (गोविन्दा) से प्यार करती है, जो एक अमीर परिवार से संबंधित है और उसका किसी भी गैंगस्टर के साथ कोई संबंध नहीं है। किरण ने अपने पिता की आवश्यकताओं को पूरा करने के लिए राज को विश्वास दिलाया कि उसे पहले गैंगस्टर बनना होगा। राज अनिच्छा से सहमत होता है, और सुब्रमण्यम (जॉनी लीवर) नामक गैंगस्टर-ट्रेनर से मिलता है। कई दुर्घटनाओं के बाद, राज अंततः अपना लक्ष्य पूरा करता है, और किरण के लिए उपयुक्त दूल्हे बनने के योग्य होता है। फिर टोपीचंद के पिता, एक अमीर आदमी ठाकुर राणा के आगमन के साथ चीजें अचानक बदल जाती हैं, जो कि किसी भी गैंगस्टर के साथ किरण के विवाह का जोरदार विरोध करते हैं। एक बदकिस्मत राज को अब अपनी गैंगस्टर छवि को साफ करना होगा।
सुंदा द्वीप समूह

हिन्द महासागर में स्थित सुन्दा द्वीप समूह, मलय द्वीपसमूह का एक हिस्सा है। इन द्वीपों का पुनःविभाजन बड़ा सुन्दा द्वीप समूह और छोटा सुन्दा द्वीप समूह में रूप में किया जाता हैं।

प्रशासन

वर्तमान में इस समूह के द्वीप चार देशों क्रमश: ब्रुनेई, पूर्वी तिमोर, इंडोनेशिया और मलेशिया के बीच विभाजित हैं। द्वीप समूह के ज्यादातर द्वीप इंडोनेशिया के अधिकार क्षेत्र में आते हैं। बोर्नियो नामक द्वीप ब्रुनेई, इंडोनेशिया और मलेशिया के बीच विभाजित है। तिमोर नामक द्वीप पूर्वी तिमोर और इंडोनेशिया के बीच विभाजित है। अन्य छोटे द्वीप भी पूर्वी तिमोर का हिस्सा हैं।
हिन्दू युवा वाहिनी

हिन्दू युवा वाहिनी एक हिंदूवादी संगठन हैं, जिसके संस्थापक  गोरक्षपीठाधीश्वर गोरक्षपीठ गोरखपुर मा0 मुख्यमंत्री उत्तर प्रदेश योगी आदित्यनाथ जी हैं। वर्ष २००२ के अप्रैल माह में श्री राम नवमी के पर्व पर योगी आदित्यनाथ ने महानगर से कुछ राष्ट्रवादी नवयुवकों को संगठित कर हिन्दु युवा वाहिनी की आधारशिला रखी। ९ वर्षों में इसका विस्तार उत्तर प्रदेश के सभी ७२ जनपदों के ८६ इकाईयों में हुआ है।
सांपसीढ़ी (खेल)

साँप-सीढ़ी (Snakes and ladders) का खेल बोर्ड पर खेला जाने वाला खेल है। प्राय: यह खेल बच्चों में बहुत लोकप्रिय है। इसका आविष्कार भारत में हुआ था। भारत में इसे 'मोक्षपातम्' या 'परम् पदम्' कहते थे। पहले इसका उपयोग बच्चों को हिन्दू धर्म के मूल सिद्धान्तों की शिक्षा देने के लिये किया जाता था। अंग्रेजों ने इसे 'स्नेक्स् ऐण्ड लैडर्स्' नाम दे दिया। ऐसा विश्वास किया जाता है कि इसका आविष्कार तेरहवीं शती के सन्त ज्ञानेश्वर नया j। किन्तु कुछ सूत्रों के अनुसार इसकी जड़ें द्वितीय शताब्दी ईसापूर्व तक जाती हैं।
गाईदार मस्तूल

गाईदार मस्तूल (guyed mast) मस्तूल या उस से मिलते-जुलते आकार का ऐसा ऊँचा खम्बा या ढांचा होता है जिसे स्थिर रखने के लिये सहारा गाई तारों द्वारा दिया जाता है। रेडियो प्रसारण के खम्बों और बिजली वितरण के कुछ स्थापत्य इस श्रेणी में आते हैं।
लोकार्ड का विनिमय सिद्धांत

लोकार्ड एक्सचेंज प्रिन्सिपल

लोकार्ड एक्सचेंज प्रिन्सिपल की संकल्पना डॉ एड्मोंद लोकार्ड(१८७७-19६६) ने की थी। लोकार्ड का अनुमान था की हर बार जब आप किस अन्य व्यक्ति, स्थान, या किसी भी अन्य चीज़ के संपर्क में आते हैं, परिणाम स्वरुप आप छोटे छोटे सबूतों का आदान प्रदान करते हैं। डॉ एड्मोंद यह मानते थे की, एक अपराधी जहाँ भी कदम रखे, वह जो कुछ भी छूता है, इस प्रक्रिया में वह बहुत कुछ छोड़ देता है, चाहे अनजाने में ही। यह सबूत उनके खिलाफ एक मूक गवाह के रूप में काम करता है। इतना ही नहीं उसकी उंगलियों के निशान या उसके पैरों के निशान के साथ साथ उनके बाल, उसके कपड़े से फाइबर, टुटा हुआ गिलास का टुकड़ा, उपकरण मार्क वह छोड़ देता है , रंग वह खरोंच , खून या वीर्य वह जमा या एकत्र करता है। इन सभी से अधिक का, उसके खिलाफ मूक गवाह हैं। मनुष्य तो गवाह के तौर पे गलतियाँ क्र भी सकते हैं, परन्तु ये मूक गवाह कभी गलत अंदेशा नहीं दे सकता क्यूंकि यह क्षण के उत्साह से भ्रमित नहीं होता। भौतिक साक्ष्य गलत नहीं हो सकता , यह अपने आप झूठ बोला नहीं करते हैं , यह पूरी तरह से अनुपस्थित नहीं हो सकता है। केवल मानव विफलता इसे खोजने के लिए , अध्ययन और यह समझते हैं, अपने मूल्य कम कर सकते हैं।
मेना

यह मिस्र की एक प्रमुख समाचार संस्था है |
लुम्बिनी विश्वविद्यालय

सन् 2005 में स्थापीत लुम्विनी विश्वविधालयमे आगामी शैक्षीक सत्र से बुध्द दर्शनमे पढाइ शुरू होगा यह विश्वविधालय भगवान बुध्दकी जन्मस्थल लुम्वीनी में स्थापीत हुआ। यह नेपाल में बुद्ध दर्सनकी अध्यान होनेवाला पहिला विश्वविधालय होगा।
भारत ज्ञान विज्ञान समिति

भारत ज्ञान विज्ञान समिति (BGVS) एक पंजीकृत समिति (society) है। यह राष्ट्रीय साक्षरता मिशन अधिकरण के द्वारा प्रायोजित समिति है। यह श्री साम पित्रोदा एवं अनिल बोर्डिया के प्रयत्नों के फलस्वरूप स्थापित हुई।
नियतत्ववाद

दर्शनशास्त्र में नियतत्ववाद या निर्धारणवाद (determinism) वह विचारधारा है जिसके अनुसार सभी होने वाली घटनाएँ पहले से उपस्थित परिस्थितियों द्वारा निर्धारित होती हैं। इसके अनुसार मानवों व अन्य जीवों में मुक्त कर्म (free will) की क्षमता नहीं है क्योंकि उनके सारे कर्म उनकी परिस्थितियों के आधार पर होते हैं, अर्थात उनके विचार भी परिस्थितियों के अनुसार उत्पन्न होते हैं। नियतत्ववादी यह दावा करते हैं कि ब्रह्माण्ड में हर क्षण में जो हो रहा है वह पूरी तरह पूर्वनिर्धारित है। इसके विपरीत अनियतत्ववाद (indeterminism या nondeterminism) की विचारधारा है, जिसके अनुसार हर क्षण में मुक्त कर्म या आकस्मिक घटनाओं के कारण ऐसी चीज़ें होती रहती हैं जिन्हें पहले से निर्घारित नहीं करा जा सकता।
शिवप्रसाद मुखोपाध्याय

प्रारंभिक जीवन और शिक्षा

शिबोप्रसाद मुखर्जी का जन्म 20 मई 1974 को कोलकाता  के उत्तरी तट बरानगर, पश्चिम बंगाल, भारत में हुआ था। वह बरानगर रामकृष्ण मिशन आश्रम उच्च विद्यालय का छात्र था और बाद में  हिंदू स्कूल से अपनी हाई स्कूल की पढ़ाई पूरी की। उन्होंने जादवपुर विश्वविद्यालय से राजनीति विज्ञान ऑनर्स में स्नातक की पढ़ाई की।

व्यक्तिगत जीवन

उन्होंने 2016 में पत्रकार ज़िनिया सेन से शादी की।
सायेशा सैगल

व्यक्तिगत जीवन

सायेशा सैगल का जन्म 21 अगस्त, सन 1997 को महाराष्ट्र के मुंबई शहर में हुआ था। सायेशा सैगल अभिनेता सुमित सैगल और अभिनेत्री शाहीन बानू की बेटी है और हिन्दी फ़िल्मों के अभिनेता दिलीप कुमार इनके चाचा और सायरा बानू इनकी चाची है।
मुंबई बंदरगाह

पर्यावरणीय परिस्थिति

कच्छ वनस्पति के दलदलों की पंक्ति अधिकतर बंदरगाह के पश्चिमोत्तर और पूर्वी तट की ओर चली गयी है और यह मराल जैसे हजारों प्रवासी पक्षियों सहित वन्य प्राणियों के लिए प्राकृतिक पर्यावरण सम्पन्न प्रवास प्रदान करती हैं।

प्रदूषण

मुंबई महानगरीय क्षेत्र की विशाल जनसंख्या के दबाव और अत्यंत व्यस्त समुद्री व्यापार के कारण, मुंबई हार्बर को भयंकर रूप से प्रदूषित माना जाता है।
बंदरगाह से सटे नालों में भारी धातुओं के प्रवाह का पाया जाना अधिकांश प्रदूषकों के लिए नाबदान (सिंक) के रूप में बंदरगाह का व्यवहार प्रदूषण की इस रिपोर्ट में भी शामिल है।

मुंबई पोर्ट ट्रस्ट

मुंबई पोर्ट ट्रस्ट (MbPT) (18° अक्षांश 56.3 उत्तर', 72 देशांतर° 45.9'पूर्व) के मध्य भारत के पश्चिम तट पर अवस्थित है और इसके पास 400 km² गहरा एक प्राकृतिक बंदरगाह है, जिसका पूर्वी भाग कोंकण की मुख्य भूमि से तथा पश्चिमी हिस्सा मुंबई द्वीप से संरक्षित है।
यह मुंबई शहर के पूर्वी छोर से सटा मुंबई हार्बर के पश्चिमी तट पर अवस्थित है। बंदरगाह दक्षिण दिशा में अरब सागर की ओर खुलता है।
मुंबई शहर के बढ़ते हुए विकास ने, मुम्बई पोर्ट के विकास के पथ में अवरोध खड़ा कर दिया, जिसने 1992 में नवी मुंबई में जेएनपीटी (JNPT) की स्थापना को दिशा दी।
2007-2008 के दौरान MbPT (मुम्बई पोर्ट ट्रस्ट) ने 57 लाख टन से अधिक कार्गो का बोझ संभाला. क्रूज लाइनर आमतौर पर MbPT (मुम्बई पोर्ट ट्रस्ट) की बेलार्ड पियर गोदी में मुंबई का दौरा करता है।

इतिहास

MbPT (मुम्बई पोर्ट ट्रस्ट) की स्थापना 26 जून 1873 को, बॉम्बे ट्रस्ट पोर्ट के रूप में की गयी थी। कर्नल जे.ए. बेलार्ड इसके प्रथम अध्यक्ष थे।
तब से, यह भारत के लिए प्रवेश द्वार (गेटवे टू इंडिया) और भारत की वाणिज्यिक राजधानी के रूप में मुंबई के उद्भव में योगदान कारक रहा है।
सार्वजनिक हित

सार्वजनिक हित सामूहिक रूप से जनता के हित को कह सकते हैं। इसकी अवधारणा लोकनीति, प्रजातन्त्र, सरकार के स्वरूप, राजनीति, नीतिगत बहस, जनकल्याण, सरकारी नियोजन, न्याय के लिये आवश्यक है। सभी लोग जनहित की बात करते हैं, लेकिन सामान्यतः इसपर सर्वसम्मति नहीं हो पाती कि किसे जनहित कहा जाए।

अवधारणा की अस्पष्टता

सैद्धांतिक रूप से सार्वजनिक हित उसे कह सकते हैं जिसमें या तो प्रत्येक व्यक्ति लाभान्वित हो या फिर जिसमें लोगों के एक वर्ग को लाभ हो और दूसरों को कोई नुकसान न हो। हालाँकि, यथार्थ में, सार्वजनिक हित के मामलों का उप‍‍र्युक्त के अलावा भी कई परिणाम होते हैं और जहाँ एक वर्ग को लाभ होता है वहाँ दूसरे को नुकसान भी होता है। सार्वजनिक हित या जनता के हित को अक्सर निजी या व्यक्तिगत हित से अलग करके देखते हैं, क्योंकि, जो समाज के लिए अच्छा हो वह एक व्यक्ति विशेष के लिये अच्छा नहीं भी हो सकता है, या फिर इसके विपरीत भी। हालाँकि, समाज व्यक्तियों का है और सार्वजनिक हित की गणना अपने सदस्यों के हितों के परिप्रेक्ष्य में की जानी चाहिये। यह व्यापक बहस का मुद्दा है कि सार्वजनिक हित मानवाधिकारों को पोषित या नष्ट करता है, किस सीमा तक, सामाजिक हित अपने व्यक्तिगत सदस्यों के हितों के समान है और किस सीमा तक जनता के हित के खिलाफ व्यक्तिगत अभिलाषाओं की पूर्ती की जा सकती है। राजनीतिक दर्शन में जनता का हित एक महत्वपूर्ण, किन्तु, कु-परिभाषित अवधारणा है। यह भी कहा जा सकता है कि, कुछ मामलों में संभव है, सिर्फ जनता के हित को बढाने से कुछ निजी हितों को चोट पहुँचेगी। उदाहरण के लिये, लोकतंत्र में बहुमत का अल्पसंख्यकों प‍र अत्याचार का जोखिम। दूसरी ओर, अल्पसंख्यकता कई तरह की हो सकती है। इस प्रकार, अल्पसंख्यकों के अधिकारों के संरक्षण भी सार्वजनिक हित का हिस्सा बन जाता है।
पुद्गल

व्युत्पत्ति

पुद्गल शब्द की रचना दो अंगों से हुई हैं।
दूरयंति गलंति च
इसका संस्कृत एवं पाकृत में अर्थ हैं - "जो उत्पन्न होता हैं और गल जाता हैं"। आंशिक रूप से अंग्रेजी में पुद्गल को मैटर कहा जा सकता हैं, पर पाश्चात्य विज्ञान और जैन दर्शन में अणु की परिभाषा में भेद हैं, जिससे पुद्गल का भी मैटर कहा जाना संदिग्ध हैं।

प्रकृति

पुद्गल के पाँच गुण हैं - स्पर्श, दर्शन, रस, श्रवण और गंध। ततः, पुद्गल या तो छुआ जा सकता हैं या देखा जा सकता हैं या चखा जा सकता हैं या सुना जा सकता हैं या सूँघा जा सकता हैं। पुद्गल में इन में से एक या एक से अधिक गुण हो सकते हैं। पुद्गल का धर्म बनना और बिगड़ना हैं, अतः, पुद्गल को पूर्णतः नष्ट करना असंभव हैं। पुद्गल केवल एक रूप से दूसरे रूप में परिवर्तित हो सकता हैं। आत्मा और पुद्गल के मेल से, संसार चलायमान हैं।

जैन दर्शन

जैन दर्शन के अनुसार, पुद्गल एक अजीव तत्व हैं। वह चेतना रहित हैं। जब तक आत्मा पुद्गल से लिप्त हैं, तब तक वह संसार के जन्म-मरण के द्वंद्व में बंधी हुई हैं। पुद्गल से अलिप्त होने पर ही, आत्मा की मुक्ति संभव हैं।।
अयस्क

उन शैलों को अयस्क (ore) कहते हैं जिनमें वे खनिज हों जिनमें कोई धातु आदि महत्वपूर्ण तत्व हों। अयस्कों को खनन करके बाहर लाया जाता है; फिर इनका शुद्धीकरण करके महत्वपूर्ण तत्व प्राप्त किये जाते हैं।
लखेर

लखेर, भारत की एक प्रमुख जनजाति हैं।
पंतनगर

पंतनगर भारत के उत्तराखण्ड राज्य के उधम सिंह नगर जनपद में स्थित एक नगर है। गोविन्द बल्लभ पन्त कृषि एवं प्रौद्योगिकी विश्वविद्यालय तथा पंतनगर विमानक्षेत्र यहां ही स्थित हैं। उत्तर प्रदेश के प्रथम मुख्यमंत्री, गोविन्द बल्लभ पन्त के नाम पर ही इस नगर का नाम पंतनगर रखा गया है।

इतिहास

हिमालय की तलहटी के पास स्थित यह क्षेत्र १९६० से पहले घना जंगल हुआ करता था, जिसका उपयोग उत्तर प्रदेश सरकार द्वारा १९४७ के विभाजन के बाद पश्चिमी पाकिस्तान से आये हिंदू, सिख और अन्य प्रवासियों के पुनर्वास में किया जा रहा था। १९५४ में, उत्तर प्रदेश सरकार ने भारतीय कृषि अनुसंधान परिषद के तत्कालीन उपराष्ट्रपति, डॉ॰ के॰ आर॰ दामले की अध्यक्षता में एक भारतीय-अमेरिकी टीम को आमंत्रित किया ताकि नैनीताल जनपद के तराई क्षेत्र में एक ग्रामीण विश्वविद्यालय के लिए संभावित स्थल को चुना जाए। इसके बाद, भारत सरकार, तकनीकी सहयोग मिशन और कुछ अमेरिकी भूमि अनुदान विश्वविद्यालयों के बीच एक अनुबंध पर भारत में कृषि शिक्षा को बढ़ावा देने के लिए हस्ताक्षर किए गए। १७ नवंबर, १८६० को भारत के पहले प्रधान मंत्री जवाहरलाल नेहरू ने विश्वविद्यालय को समर्पित किया था। इस विश्वविद्यालय के आस पास धीरे धीरे लोग बसने लगे, और कुछ वर्षों के बाद इसे पंत नगर कहा जाने लगा।

आवागमन

पंतनगर में स्थित पंतनगर विमानक्षेत्र सम्पूर्ण कुमाऊँ क्षेत्र का एकमात्र कार्यात्मक हवाई अड्डा है। पंतनगर से एयर इंडिया की दैनिक उड़ानें दिल्ली तक उपलब्ध हैं। इसके अतिरिक्त पंतनगर रेल तथा सड़क मार्ग से भी हल्द्वानी-लालकुआं तथा किच्छा-बरेली इत्यादि नगरों से जुड़ा है।
सुर्र

सुर्र उत्तर भारत के अयोध्या से सटे इलाकों में खेले जाने वाला खेल है। इसको समान्यता पुरुष वर्ग के लोग खेलते है, जिसमें न्यूनतम ४ लोग प्रत्येक संगठन में होने चाहिये। इस खेल में २ संगठन होते हैं खेल के मैदान का आकार आयाताकार अथवा वर्गाकार रखा जाता है, यह मैदान चार बराबर भागों में विभाजित होता है। एक संगठन जो कि बराबर बाँटे गये एक हिस्से में एकत्रित होता है एवं दूसरा संगठन चौराहें के आकार की लाईनों पर खड़ा होकर रक्षा पंक्ति का काम करता है।